CELEX: 32016D0787
Language: mt
Date: 2016-05-18 00:00:00
Title: Deċiżjoni ta' Implimentazzjoni tal-Kummissjoni (UE) 2016/787 tat-18 ta' Mejju 2016 li tistabbilixxi lista ta' prijorità tal-addittivi li jinsabu fis-sigaretti u fit-tabakk tal-brim li huma suġġetti għall-obbligu ta' rapportar imsaħħaħ (notifikata bid-dokument C(2016) 2923) (Test b'rilevanza għaż-ŻEE)

20.5.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 131/88
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2016/787
   tat-18 ta' Mejju 2016
   li tistabbilixxi lista ta' prijorità tal-addittivi li jinsabu fis-sigaretti u fit-tabakk tal-brim li huma suġġetti għall-obbligu ta' rapportar imsaħħaħ
   
      
         (notifikata bid-dokument C(2016) 2923)
      
   
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2014/40/UE tal-Parlament Ewropew u tal-Kunsill tat-3 ta' April 2014 dwar l-approssimazzjoni tal-liġijiet, ir-regolamenti u d-dispożizzjonijiet amministrattivi tal-Istati Membri rigward il-manifattura, il-preżentazzjoni u l-bejgħ tat-tabakk u prodotti relatati u li tħassar id-Direttiva 2001/37/KE (1), u b'mod partikolari l-Artikolu 6(1) tagħha,
   Billi:
   
               (1)
            
            
               L-Artikolu 6(1) tad-Direttiva 2014/40/UE jistipula li l-Kummissjoni għandha tadotta l-atti ta' implimentazzjoni li jistabbilixxu u jaġġornaw lista ta' prijorità tal-addittivi li jinsabu fis-sigaretti u fit-tabakk tal-brim. Dak l-istess Artikolu jistabbilixxi wkoll obbligu ta' rapportar imsaħħaħ tal-addittivi elenkati f'dik il-lista ta' prijorità. L-Istati Membri għandhom jeżiġu li l-manifatturi u l-importaturi tas-sigaretti u tat-tabakk tal-brim iwettqu studji komprensivi dwar l-addittivi li jinsabu f'dawk il-prodotti li ddaħħlu fil-lista ta' prijorità.
            
         
               (2)
            
            
               Il-lista ta' prijorità għandha tiġi stabbilita abbażi tad-dejta disponibbli li tagħti l-indikazzjonijiet li addittiv jista' jikkontribwixxi għall-proprjetajiet tossiċi, li jwasslu għad-dipendenza, karċinoġeniċi, mutaġeniċi jew reprotossiċi (“proprjetajiet CMR”) tas-sigaretti u tat-tabakk tal-brim, jista' jagħti togħma karatterizzanti jew jiffaċilita l-konsum jew l-inalazzjoni tan-nikotina.
            
         
               (3)
            
            
               L-addittivi elenkati għandhom ikunu wkoll fost dawk li l-iżjed jintużaw fis-sigaretti u fit-tabakk tal-brim, kif irrappurtat skont l-Artikolu 5 tad-Direttiva 2014/40/UE. Billi l-obbligi tar-rappurtar msemmija fl-Artikolu 5 se jidħlu fis-seħħ biss meta ssir applikabbli d-Direttiva 2014/40/UE, jixraq li tiġi stabbilita l-ewwel lista ta' sustanzi abbażi tad-dejta li tasal mingħand l-Istati Membri skont id-Direttiva 2001/37/KE tal-Parlament Ewropew u tal-Kunsill (2).
            
         
               (4)
            
            
               Meta jkunu qegħdin jiġu identifikati l-addittivi ta' prijorità li għandhom jiġu elenkati, għandha titqies ukoll l-opinjoni xjentifika mogħtija mill-Kumitat Xjentifiku dwar ir-Riskji Emerġenti għas-Saħħa u dawk Identifikati Reċentement (SCENIHR) (3).
            
         
               (5)
            
            
               L-addittivi jistgħu jieħdu ħafna għamliet differenti. Biex l-identifikazzjoni tagħhom tkun iżjed faċli, jixraq li għal kull addittiv li jiġi elenkat, jingħataw ukoll il-formula kimika, fejn japplika, u n-numri tal-Chemical Abstracts Service (CAS) tal-forom differenti tal-addittivi li jinsabu fil-prodotti tat-tabakk.
            
         
               (6)
            
            
               Biex jissodisfaw l-obbligu tagħhom li jiżguraw li l-manifatturi u l-importaturi tas-sigaretti u tat-tabakk tal-brim jippreżentaw studji komprensivi dwar l-addittivi elenkati, l-Istati Membri għandhom ikunu jistgħu jeżiġu li dawk l-istudji jiġu ppreżentati skont format u metodoloġija uniformi. Metodu kkoordinat tal-elaborazzjoni u l-preżentazzjoni ta' dawk l-istudji jiffaċilita l-analiżi tad-dejta u jiżgura l-kumparabbiltà. Biex l-Istati Membri jingħataw biżżejjed żmien biex jiżviluppaw il-protokolli tal-istudju mingħajr ma jiġi llimitat iż-żmien li jingħataw il-manifatturi u l-importaturi biex iwettqu l-istudji, din id-Deċiżjoni ma għandhiex tibda tapplika qabel l-1 ta' Jannar 2017. Għalhekk, bi qbil mal-Artikolu 6(4) tad-Direttiva 2014/40/UE, il-manifatturi u l-importaturi ma għandhomx jintalbu jippreżentaw ir-rapporti msaħħa dwar l-ewwel sett ta' addittivi identifikati qabel l-1 ta' Lulju 2018.
            
         
               (7)
            
            
               Il-miżuri previsti f'din id-Deċiżjoni huma skont l-opinjoni tal-Kumitat imsemmi fl-Artikolu 25 tad-Direttiva 2014/40/UE,
            
         ADOTTAT DIN ID-DEĊIŻJONI:
   L-Artikolu 1
   Suġġett
   Il-lista ta' prijorità tal-addittivi msemmija fl-Artikolu 6 tad-Direttiva 2014/40/UE hija stabbilita fl-Anness ta' din id-Deċiżjoni.
   L-Artikolu 2
   Applikazzjoni
   Din id-Deċiżjoni tapplika mill-1 ta' Jannar 2017.
   L-Artikolu 3
   Destinatarji
   Din id-Deċiżjoni hija indirizzata lill-Istati Membri.
   
      Magħmul fi Brussell, it-18 ta' Mejju 2016.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 127, 29.4.2014, p. 1.
   
      (2)  Id-Direttiva 2001/37/KE tal-Parlament Ewropew u tal-Kunsill tal-5 ta' Ġunju 2001 dwar l-approssimazzjoni tal-liġijiet, regolamenti u dispożizzjonijiet amministrattivi tal-Istati Membri li jirrelataw mal-manifattura, preżentazzjoni u l-bejgħ ta' prodotti tat-tabakk (ĠU L 194, 18.7.2001, p. 26).
   
      (3)  SCENIHR: L-addittivi li jintużaw fil-prodotti tat-tabak, il-25 ta' Jannar 2016 http://ec.europa.eu/health/scientific_committees/emerging/opinions/index_en.htm
   
      ANNESS
      
         Il-lista ta' prijorità tal-addittivi li jintużaw fis-sigaretti u fit-tabakk tal-brim li huma suġġetti għall-obbligu ta' rapportar imsaħħaħ
      
      
                  Addittiv
               
               
                  Formula kimika
                  (jekk japplika)
               
               
                  Numru/i tal-CAS li japplikaw għas-sustanza (mhumiex eżawrjenti)
               
            
                  Ħarruba
               
               
                   
               
               
                  9000-40-2, 84961-45-5
               
            
                  Kawkaw
               
               
                   
               
               
                  84649-99-0, 84649-99-3, 95009-22-6, 8002-31-1
               
            
                  Diaċetil
               
               
                  C4H6O2
                  
               
               
                  431-03-8
               
            
                  Fienu
               
               
                   
               
               
                  68990-15-8, 977018-53-3, 84625-40-1
               
            
                  Tin
               
               
                   
               
               
                  90028-74-3
               
            
                  Ġeranjol
               
               
                  C10H18O
               
               
                  106-24-1, 8000-46-2
               
            
                  Gliċerol
               
               
                  C3H8O3
                  
               
               
                  56-81-5
               
            
                  Gwajakol
               
               
                  C6H4(OH)(OCH3)
               
               
                  90-05-1
               
            
                  Gomma tal-gwar
               
               
                   
               
               
                  9000-30-0
               
            
                  Għud is-sus
               
               
                   
               
               
                  68916-91-6
               
            
                  Maltol
               
               
                  C6H6O3
                  
               
               
                  118-71-8
               
            
                  Mentol
               
               
                  C10H20O
               
               
                  2216-51-5, 15356-60-2, 89-78-1, 1490-04-6, 8006-90-4, 68606-97-3, 84696-51-5, 8008-79-5
               
            
                  Glikol tal-propilen
               
               
                  C3H8O2
                  
               
               
                  57-55-6
               
            
                  Sorbitol
               
               
                  C6H14O6
                  
               
               
                  50-70-4
               
            
                  Diossidu tat-titanju
               
               
                  TiO2
                  
               
               
                  13463-67-7, 1317-70-0